کوێنتن تارەنتینۆ

کوێنتن جیرۆم تارەنتینۆ (؛ لەدایکبووی ٢٧ی ئازاری ١٩٦٣) دەرھێنەر و سیناریۆنووسێکی ئەمریکییە. فیلمەکانی زۆر سیفەتی جۆراوجۆر لەخۆ دەگرن وەک تەنز، چیڕۆکی بەش بەش، پڕ لە توندوتیژی، پڕ لە دیمەنی درێژی قسەکردنی کەسایەتییەکان، کاستی پڕ ئەستێرە، ئاماژەدان بە فیلمی بەناوبانگ و کەسایەتیی بەناوبانگ لەنێو فیلمەکانی و بوونی ساوندتراکی پڕ لە گۆرانیی ساڵانی شەشتەکان تا ھەشتەکان لەنێو فیلمەکانیدا.

لە سەرەتاکانی نەوەدەکاندا، تارەنتینۆ وەک دەرھێنەرێکی سەربەخۆ دەستبەکار بوو و یەکەمین فیلمی بریتی بوو لە Resevoir Dogs لە ساڵی ١٩٩٢، کەوا بوودجەی فیلمەکەی لەڕێگەی دەستکەوتی کەسی خۆیەوە دابینکردبوو کەوا وەک سیناریۆنووسی فیلمی True Romance پێیدرابوو. گۆڤاری ئیمپایەر فیلمەکەی وەک "مەزنترین فیلمی سەربەخۆ" ناوبردووە. تارەنتینۆ بەردەوام بوو لە درێژەدان بە سەرکەوتنەکەی دوای بەرھەمھێنانی فیلمی Pulp Fiction، کەوا فیلمێکی کۆمیدیای ڕەش بوو و بووە جێگای ستایشی بینەران و ڕەخنەگران و بە یەکێک لە باشترینەکانی مێژوو دادەنرێت. فیلمی سێیەمی بریتی بوو لە Jackie Brown لە ساڵی ١٩٩٧ کەوا وەرگیرابوو لە ڕۆمانێکی ئێلمۆر لیۆنارد بەناوی Rum Punchەوە.

دوای دابڕانی بۆ شەش ساڵ، تارەنتینۆ بە دوو بەشی فیلمی Kill Bill گەڕایەوە، کە فیلمێک بوو ئیلھامی لە فیلمە ھونەرە جەنگییەکانی یابان و ڕۆژاوایییەکانی ئیتاڵی (سپاگێتی وێسترن) وەرگرتبوو، و فیلمەکە لە ٢٠٠٣ و ٢٠٠٤ بەشی یەکەم و دووەمی بڵاوکرایەوە. دواتر تارەنتینۆ ھەڵسا بە دەرھێنانی فیلمی دژەمەرگ بوو بە ھاوبەشی لەگەڵ دەرھێنەری مەکسیکی ڕۆبێرت ڕۆدریگز کاریان لەسەرکردبوو. فیلمی داھاتووی بریتی بوو لە زۆڵە بێ شکۆکان کەوا ماوەیەکی زۆربوو دەیویست بەرھەمیبێنێت، کە ئەویش لە ساڵی ٢٠٠٩ دەرچوو و پێشوازییەکی گەرمی لێکرا. دوای سێ ساڵ و لە ٢٠١٢، فیلمی جانگۆی ئازادکراوی دەرکرد کەوا باسی کۆیلەیەکی دەکرد کە چۆن بەدوای تۆڵەوەیە. فیلمی ھەشتەمی تارەنتینۆ، فیلمی ھەشت قینەونەکە بوو کەوا سەرکەوتنێکی باشی بەدەستھێنا. نۆیەمین فیلمی، بەناوی سەردەمانێک لە ھۆڵیوود، لە ٢٦ی تەممووزی ٢٠١٩ کەوتە سینەماکانەوە و بووە پڕداھاترین فیلمی دەرھێنەرەکە لەڕووی داھاتی ھەفتەی یەکەمەوە کە توانی بە ھەفتەی یەکەم ٤٠ ملیۆن دۆلار لەسەر ئاستی جیھان کۆبکاتەوە.

فیلمەکانی تارەنتینۆ بەشێوەیەکی گشتی بەدڵی بینەران و ڕەخنەگران بووە و داھاتی باشیان لە بۆکس ئۆفیس کۆکردووەتەوە. دەرھێنەرەکە توانیویەتیشی چەندین خەڵاتی جۆراوجۆر بباتەوە لەنێویاندا، دوو خەڵاتی ئۆسکار، دوو خەڵاتی گۆڵدن گڵۆن، دوو خەڵاتی بافتا، خەڵاتێکی ئێمی، خەڵاتێکی گڕامی و خەڵاتێکی پالمێدۆری فیستیڤاڵی کان. لە ساڵی ٢٠٠٥، گۆڤاری تایم ناوی خستە نێو لیستی کاریگەرترین کەسایەتییەکانی ساڵ. مێژوونووس پیتەر بۆگدانۆڤیچ تارەنتینۆ بە «کاریگەرترین دەرھێنەری جیلی سەردەم» ناوبردووە. لە کانوونی یەکەمی ٢٠١٥، تارەنتینۆ بە وەرگرتنی ئەستێرەی ناوداری ھۆڵیوود ڕێزی لێنرا بۆ ئەو خزمەتەی بە سینەمای کردووە.

 فیلمۆگرافی و خەڵاتەکان 
ساڵفیلمڕۆڵئۆسکارپاڵمێ دۆربافتاگۆڵدن گڵۆببردنەوەبردنەوەبردنەوەبردنەوە١٩٩٢سەگی جۆگەکاننووسەر، دەرھێنەر، ئەکتەر١٩٩٣خۆشەویستیی ڕاستەقینەنووسەر١٩٩٤وێژەی پەڵپنووسەر، دەرھێنەر، ئەکتەر٧١١١٩٢٦١بکوژە لەدایکبووە سروشتییەکاننووسەر١١٩٩٦لە ئێوارەوە تا بەرەبەیاننووسەر، ئەکتەر١٩٩٧جاکی بڕاوننووسەر، دەرھێنەر١٢٢٢٠٠٣بیڵ بکوژە: بەشی ١نووسەر، دەرھێنەر٥١٢٠٠٤بیڵ بکوژە: بەشی ٢نووسەر، دەرھێنەر٢٢٠٠٧دژەمەرگنووسەر، دەرھێنەر، ئەکتەر١٢٠٠٩زۆڵە بێشکۆکاننووسەر، دەرھێنەر٨١١٦١٤١٢٠١٢جانگۆی ئازادکراونووسەر، دەرھێنەر، ئەکتەر٥٢٥٢٥٢٢٠١٥ھەشت قینەونەکەنووسەر، دەرھێنەر٣١٣١٣١٢٠١٩ڕۆژێک لە ڕۆژان لە ھۆڵیوودنووسەر، دەرھێنەر١کۆی گشتی٢٤٥٤١٢٨٦٢٤٥

 پێشانگا 

 سەرچاوەکان 

پۆل:دەرھێنەرانی فیلم بە زمانی ئاڵمانی
پۆل:ئەندامانی ئەکادێمیای ئەمریکیی ھونەر و زانست
پۆل:دەرھێنەرانی فیلم بە زمانی ئینگلیزی
پۆل:ئەمریکییەکانی بە ڕەگەز ئیتالی
پۆل:ئەمریکییەکانی بە ڕەگەز ئیری
پۆل:ئەکتەرەکانی تەلەڤیزیۆنی پیاوی ئەمریکی
پۆل:ئەکتەرەکانی فیلمی پیاوی ئەمریکی
پۆل:دەرھێنەرانی فیلمی ئەمریکی بە ڕەگەز ئیتالی
پۆل:نووسەرانی ئەمریکیی سەدەی ٢١ەم
پۆل:نووسەرانی ئەمریکیی سەدەی ٢٠ەم
پۆل:ئەکتەرەکانی پیاوی ئەمریکیی سەدەی ٢١ەم
پۆل:ئەکتەرەکانی پیاوی ئەمریکیی سەدەی ٢٠ەم
پۆل:زیندووان
پۆل:لەدایکبووانی ١٩٦٣
پۆل:کوێنتن تارەنتینۆ
پۆل:سیناریۆنووسەکانی کالیفۆرنیا
پۆل:نووسەرە کوڕە ئەمریکییەکانی سەدەی بیستەم
پۆل:سیناریۆنووسانی ئەمریکی سەدەی ٢٠ەم
پۆل:مولحیدانی ئەمریکا
پۆل:سیناریۆنووسە کوڕە ئەمریکییەکان
پۆل:خەڵکی نۆکسڤیل، تێنێسی
پۆل:وەرگرانی خەڵاتی ڕێزلێنانی سیزار
پۆل:دەرھێنەرانی فیلم لە کالیفۆرنیا
پۆل:ئەکتەرە کوڕەکانی تێنێسی
پۆل:نووسەرە پیاوە ئەمریکییەکانی سەدەی ٢١ەم
پۆل:ئەکتەرە پیاوە ئەمریکییەکانی سەدەی ٢٠ەم
پۆل:ئەکتەرەکانی فیلمە پیاوە ئەمریکییەکان
پۆل:نووسەرە پیاوە ئەمریکییەکانی سەدەی ٢٠ەم
پۆل:بێخوایانی ئەمریکی
پۆل:نووسەرانی ئەمریکی بە ڕەچەڵەک ئیتاڵی
پۆل:کوێنتن تارانتینۆ
پۆل:بازرگانە ئەمریکییەکانی سەدەی ٢١ەم